टेक्नीकल फॉल्ट के कारण बाइक में आग लगने की आशंका जताई, फ्री में पार्ट्स भी बदलेगी कंपनी
Honda Motorcycle recalls around 2,000 CB300R bike units due to some engine fault, होंडा ने CB300R स्पोर्ट्स बाइक को रिकॉल किया
होंडा मोटरसाइकिल एंड स्कूटर इंडिया (HMSI) ने शनिवार (8 मार्च) को CB300R स्पोर्ट्स कैफे रेसर बाइक को रिकॉल करने का ऐलान किया है। इसमें CB300R बाइक के वो मॉडल भी शामिल हैं, जो पिछले साल लॉन्च हुए थे। कंपनी 15 अप्रैल से सभी रिकॉल की गईं बाइक के कम्पोनेंट को फ्री में बदलेगी। गाड़ी की वारंटी खत्म होने पर भी पार्ट बदलने का कोई चार्ज नहीं लिया जाएगा।
कंपनी की ओर से बताया गया कि इंजन के राइड साइड के क्रैंककेस कवर को बनाने में गलत प्रोसेस अपनाई गई थी। बाइक चलाने के दौरान इंजन गर्म होने पर सीलिंग प्लग बाहर निकल सकता है। सीलिंग प्लग बाहर निकलने से इंजन का ऑयल भी बाहर निकल सकता है। इससे बाइक के दूसरे कंपोनेंट्स भी खराब हो सकते हैं और आग भी लग सकती है। ये ऑइल टायरों के संपर्क में आता है तो बाइक फिसल भी सकती है।
फ्री में पार्ट्स चेंज करेगी कंपनी
कंपनी ने कहा है कि देशभर में 15 अप्रैल 2023 से पूरे भारत में होंडा CB300R के खराब हुए पार्ट्स का रिप्लेसमेंट बिगविंग डीलरशिप के जरिए फ्री में किया जाएगा। बाइक वारंटी की स्थिति में न होने पर भी फ्री में पार्ट्स बदलेगी। कंपनी बाइक्स के ऑनर्स को कॉल, ईमेल या SMS के जरिए इसके बारे में इनफार्म करेगी।
बीएस 6 इंजन के साथ जनवरी 2022 में लॉन्च हुई थी बाइक
होंडा ने पिछले साल जनवरी 2022 में CB300R बाइक को 286cc, सिंगल-सिलेंडर बीएस 6 इंजन के साथ लॉन्च किया था। यह इंजन 9000 RPM पर 30 BHP की पॉवर और 7500RPM पर 27.5 NM का पीक टॉर्क जनरेट करता है। इंजन को 6-स्पीड गियरबॉक्स के साथ ट्यून किया गया है। इस बाइक की एक्स-शोरूम प्राइज 2.77 लाख रुपए है, जो 2 कलर ऑप्शन मैट स्टील ब्लैक और पर्ल स्पार्टन रेड के साथ आती है।
होंडा CB300R: डिजाइन
इस बाइक में होंडा ने फुल डिजिटल डिस्प्ले, स्प्लिट सीट्स, मस्कुलर फ्यूल टैंक, स्लीक LED टेललाइट, ब्लैक अलॉय व्हील्स, कॉन्ट्रास्टिंग एग्जॉस्ट और इंजन ब्लॉक प्रोटेक्टर के साथ कई और डिजाइन एलिमेंट्स दिए हैं।
देश में गाड़ी रिकॉल के बड़े मामले
